stanford-oval/wikipedia huggingface dataset:
การคุมกำเนิด
สังคมและวัฒนธรรม > ตำแหน่งทางกฎหมาย

ข้อตกลงสิทธิมนุษยชนกำหนดให้รัฐบาลส่วนใหญ่จัดหาบริการเกี่ยวกับการวางแผนครอบครัวและข้อมูลเกี่ยวกับการคุมกำเนิดให้กับประชาชน รวมถึงข้อกำหนดของการวางแผนชาติสำหรับการให้บริการวางแผนครอบครัว การยกเลิกกฎหมายที่จำกัดการเข้าถึงการวางแผนครอบครัว การรับรองการเข้าถึงวิธีคุมกำเนิดหลากหลายวิธีซึ่งปลอดภัยและมีประสิทธิภาพรวมถึงการคุมกำเนิดแบบฉุกเฉิน การทำให้แน่ใจว่ามีผู้ให้บริการทางการแพทย์และสิ่งอำนวยความสะดวกในราคาที่เหมาะสม และสร้างระบบเพื่อทบทวนโครงการที่ได้นำไปใช้ รัฐบาลที่ไม่สามารถสนองข้อกำหนดเหล่านี้อาจถูกจัดว่าได้ละเมิดสนธิสัญญาระหว่างประเทศ
สังคมและวัฒนธรรม > มุมมองทางศาสนา

แต่ละศาสนามีมุมมองหลากหลายเกี่ยวกับจริยธรรมของการคุมกำเนิด คริสตจักรโรมันคาทอลิกยอมรับเพียงการวางแผนครอบครัวโดยวิธีธรรมชาติเท่านั้น อย่างไรก็ตามชาวโรมันคาทอลิกในประเทศพัฒนาแล้วจำนวนมากยอมรับการคุมกำเนิดโดยวิธีสมัยใหม่ ในนิกายโปรเตสแตนต์มีมุมมองหลากหลายตั้งแต่ที่ไม่ยอมรับวิธีคุมกำเนิดใด ๆ เลยจนถึงที่ยอมรับการคุมกำเนิดทุกรูปแบบ มุมมองในศาสนายูดาห์มีตั้งแต่พวกที่เคร่งครัดอย่างนิกายออร์โธด็อกซ์ไปจนถึงนิกายปฏิรูปที่เคร่งน้อยกว่า ผู้นับถือศาสนาฮินดูอาจใช้การคุมกำเนิดทั้งแบบธรรมชาติและแบบประดิษฐ์ ชาวพุทธส่วนใหญ่มักยอมรับการป้องกันการตั้งครร์ แต่ไม่ยอมรับการทำแท้ง ศาสนาอิสลามอนุญาตให้คุมกำเนิดหากไม่ส่งผลต่อสุขภาพแม้บางคนอาจไม่เห็นด้วย
สังคมและวัฒนธรรม > วันคุมกำเนิดโลก

วันที่ 26 กันยายนของทุกปีถือว่าเป็นวันคุมกำเนิดโลกซึ่งอุทิศให้กับการเพิ่มความตระหนักและพัฒนาความรู้เกี่ยวกับเพศศึกษาและอนามัยการเจริญพันธุ์ โดยมีวิสัยทัศน์ว่าโลกซึ่งทุกการตั้งครรภ์เป็นที่ต้องการ
สังคมและวัฒนธรรม > ความเชื่อผิด ๆ

มีหลายความเชื่อเกี่ยวกับเพศสัมพันธ์และการตั้งครรภ์ซึ่งไม่ถูกต้อง การสวนล้างช่องคลอด (douching) หลังมีเพศสัมพันธ์ไม่ใช่การคุมกำเนิดที่มีประสิทธิภาพ แถมยังมักส่งผลเสียต่อสุขภาพและไม่แนะนำให้ใช้ ผู้หญิงอาจตั้งครรภ์ได้แม้ในการร่วมเพศครั้งแรก และในทุกท่วงท่าการร่วมเพศ นอกจากนี้ยังเป็นไปได้ (แม้จะโอกาสต่ำ) ที่จะตั้งครรภ์ระหว่างเป็นประจำเดือน
แนวทางการวิจัย > ผู้หญิง

การพัฒนาวิธีคุมกำเนิดยังเป็นที่ต้องการ ด้วยประมาณครึ่งของผู้ตั้งครรภ์โดยไม่ได้ตั้งใจได้ใช้วิธีคุมกำเนิดในขณะนั้น ขณะนี้วิธีการคุมกำเนิดแบบต่าง ๆ เช่น ถุงยางอนามัยสตรีที่ดีขึ้น ฝาครอบปากมดลูกที่ดีกว่าเดิม แผ่นแปะคุมกำเนิดโดยโปรเจสตินอย่างเดียว และวงแหวนช่องคลอดที่มีโปรเจสเตอโรนซึ่งให้ผลเป็นเวลานาน กำลังถูกศึกษา สำหรับผู้หญิงที่มีเพศสัมพันธ์ไม่บ่อย การรับประทานยาเม็ดที่มีลีโวนอร์เจสเตรลช่วงที่มีเพศสัมพันธ์อาจเป็นทางเลือกที่ดี
อุปกรณ์ที่เรียกว่า Essure ซึ่งขยายตัวเพื่อปิดทางเมื่อใส่เข้าไปในท่อนำไข่ได้รับอนุญาตในสหรัฐใน พ.ศ. 2545
แนวทางการวิจัย > ผู้ชาย

วิธีคุมกำเนิดชาย ได้แก่ ถุงยางอนามัย การตัดหลอดนำอสุจิ และการหลั่งนอก ระหว่างร้อยละ 25 ถึง 75 ของชายที่ยังมีเพศสัมพันธ์จะใช้วิธีคุมกำเนิดแบบฮอร์โมนหากพวกเขาสามารถหาได้ วิธีทั้งที่ใช้ฮอร์โมนและไม่ใช่กำลังอยู่ในขั้นทดลอง และยังมีงานวิจัยที่ศึกษาเกี่ยวกับวัคซีนคุมกำเนิด
ดูเพิ่ม

การเปรียบเทียบวิธีคุมกำเนิด
ห่วงอนามัยคุมกำเนิดชนิดเคลือบทองแดงที่มีสายไว้ถอด
CycleBeads ใช้เพื่อประมาณภาวะเจริญพันธุ์นับจากวันสุดท้ายของประจำเดือน
ยาคุมกำเนิดฉุกเฉินสองเม็ด
อัตราการตายของมารดา ณ พ.ศ. 2553
การคุมกำเนินและอัตราเจริญพันธุ์รวมในแต่ละพื้นที่
อัตราเจริญพันธุ์ในแต่ละประเทศ




  มีลูก 7–8 คน
  มีลูก 6–7 คน
  มีลูก 5–6 คน
  มีลูก 4–5 คน

  มีลูก 3–4 คน
  มีลูก 2–3 คน
  มีลูก 1–2 คน
  มีลูก 0–1 คน
แผนที่โลกลงสีตามอัตราการคุมกำเนิดสมัยใหม่ แต่ละโทนสีแสดงถึงช่วงจำนวนร้อยละหกของอัตราการคุมกำเนิดจำนวนเท่ากับหรือน้อยกว่าจำนวนที่ระบุ 




  6%
  12%
  18%
  24%

  36%
  48%
  60%
  60%

  66%
  78%
  86%
  ไม่มีข้อมูล
เหรียญเงินโบราณจากซิเรเนแสดงรูปก้านของต้นซิลเฟียม (silphium)
"And the villain still pursues her", a satirical Victorian era postcard
การเลือกตั้งนายกองค์การบริหารส่วนจังหวัดเพชรบูรณ์ พ.ศ. 2567

| ปฏิทิน |
| --- | --- |
25 ต.ค.: นายก อบจ.เพชรบูรณ์ลาออกจากตำแหน่ง
4 - 8 พ.ย.: วันรับสมัครรับเลือกตั้งนายก อบจ.เพชรบูรณ์
15 ธ.ค.: วันเลือกตั้งนายก อบจ.เพชรบูรณ์
การเลือกตั้งนายกองค์บริหารส่วนจังหวัดเพชรบูรณ์  พ.ศ. 2567 เป็นส่วนหนึ่งของการเลือกตั้งนายกองค์การบริหารส่วนจังหวัดในประเทศไทย พ.ศ. 2567 กำหนดให้มีขึ้นในวันที่ 15 ธันวาคม พ.ศ. 2567
สืบเนื่องจากที่ นายอัครเดช ทองใจสด ได้ลาออกจากตำแหน่งเมื่อวันที่ 25 ตุลาคม พ.ศ. 2567
ผู้สมัครนายกองค์การบริหารส่วนจังหวัด > หมายเลข 1: อัครเดช ทองใจสด

อดีตนายกองค์การบริหารส่วนจังหวัดเพชรบูรณ์
ผู้สมัครนายกองค์การบริหารส่วนจังหวัด > หมายเลข 2: ธิปไตย แสงรัก

อดีตผู้สมัคร สส.เพชรบูรณ์ เขต 4 พรรคภูมิใจไทย
ผู้สมัครนายกองค์การบริหารส่วนจังหวัด > หมายเลข 3: จิรวิทย์ แก้วกำพล

อดีตข้าราชการ
ผู้สมัครนายกองค์การบริหารส่วนจังหวัด > หมายเลข 4: เจริญศักดิ์ โพธิ์ศรีชัย

ครีเอเตอร์ (ขาดคุณสมบัติ)
ผลการเลือกตั้ง

| ผลการเลือกตั้งนายกองค์การบริหารส่วนจังหวัดเพชรบูรณ์ พ> ศ. 2567.พรรค | ผลการเลือกตั้งนายกองค์การบริหารส่วนจังหวัดเพชรบูรณ์ พ> ศ. 2567.พรรค | ผลการเลือกตั้งนายกองค์การบริหารส่วนจังหวัดเพชรบูรณ์ พ> ศ. 2567.ผู้สมัคร | ผลการเลือกตั้งนายกองค์การบริหารส่วนจังหวัดเพชรบูรณ์ พ> ศ. 2567.คะแนนเสียง | ผลการเลือกตั้งนายกองค์การบริหารส่วนจังหวัดเพชรบูรณ์ พ> ศ. 2567.% | ผลการเลือกตั้งนายกองค์การบริหารส่วนจังหวัดเพชรบูรณ์ พ> ศ. 2567.± |
| --- | --- | --- | --- | --- | --- |
|  | อิสระ | อัครเดช ทองใจสด (1)* | 263,545 | 84.84 | +10.68 |
|  | อิสระ | ธิปไตย แสงรัก (2) | 38,705 | 12.46 | – |
|  | อิสระ | จิรวิทย์ แก้วกำพล (3) | 8,376 | 2.70 | – |
|  | อิสระ | เจริญศักดิ์ โพธิ์ศรีชัย (4)† | — | — | — |
| ผลรวม | ผลรวม | ผลรวม | 310,626 | 100.00 | — |

| บัตรดี | บัตรดี | บัตรดี | 310,626 | 86.83 | – |
| ไม่ประสงค์ลงคะแนน | ไม่ประสงค์ลงคะแนน | ไม่ประสงค์ลงคะแนน | 28,584 | 7.99 | – |
| บัตรเสีย | บัตรเสีย | บัตรเสีย | 18,546 | 5.18 | – |
| ผู้มาใช้สิทธิเลือกตั้ง | ผู้มาใช้สิทธิเลือกตั้ง | ผู้มาใช้สิทธิเลือกตั้ง | 357,758 | 46.16 | – |
| ผู้มีสิทธิเลือกตั้ง | ผู้มีสิทธิเลือกตั้ง | ผู้มีสิทธิเลือกตั้ง | 774,960 | 100.00 | — |
: อิสระ รักษาที่นั่ง
แหล่งข้อมูลอื่น

| ด ค ก(พ> ศ. 2563 ←) การเลือกตั้งนายกองค์การบริหารส่วนจังหวัดในประเทศไทย พ.ศ. 2567 (→ พ.ศ. 2568) |
| --- | --- | --- |
| ภาคเหนือ |  พะเยา  อุตรดิตถ์  |  |
| ภาคตะวันออกเฉียงเหนือ |  ขอนแก่น  ชัยภูมิ  ยโสธร  เลย  สุรินทร์  อุดรธานี  อุบลราชธานี  |  |
| ภาคกลาง |  กำแพงเพชร  ชัยนาท  นครสวรรค์  ปทุมธานี  พระนครศรีอยุธยา  พิษณุโลก  เพชรบูรณ์  สุโขทัย  อ่างทอง  อุทัยธานี  |  |
| ภาคตะวันออก | ไม่มีจังหวัดใดมีการเลือกตั้ง |  |
| ภาคตะวันตก |  ตาก  เพชรบุรี  ราชบุรี  |  |
| ภาคใต้ |  ชุมพร  นครศรีธรรมราช  ระนอง  |  |
 องค์การบริหารส่วนจังหวัด นายก อบจ.  สภา อบจ.
เอ็นดับเบิลยูเอ เวิลด์ แท็กทีม แชมเปียนชิป (ดีทรอยต์ เวอร์ชั่น)

เอ็นดับเบิลยูเอ เวิลด์ แท็กทีม แชมเปียนชิป (NWA World Tag Team Championship) เป็นตำแหน่งแชมป์แทกทีมของNational Wrestling Alliance(NWA) เวอร์ชันของ ดีทรอยต์ ตั้งแต่ปี 1964 - 1980
ดูเพิ่ม

National Wrestling Alliance
NWA World Tag Team Championship
ปัญจศีล (การเมือง)

บทความนี้เกี่ยวกับการเมืองในอินโดนีเซีย สำหรับศีลห้าในพุทธศาสนา ดูที่ เบญจศีล
ตราปัญจศีลที่ประกอบด้วยสัญลักษณ์ 5 ประการของปัญจศีล
ครุฑปัญจศีล สัญลักษณ์ในตราแผ่นดินของอินโดนีเซีย
ปัญจศีล หรือ ปันจาซีลา (อินโดนีเซีย: Pancasila) เป็นคำที่มาจากภาษาชวาโบราณที่รับมาจากภาษาสันสกฤต หมายถึงหลัก 5 ประการที่เป็นปรัชญาแห่งรัฐของอินโดนีเซีย คือ
ความเชื่อในพระเจ้าสูงสุดเพียงองค์เดียว (อินโดนีเซีย: Ketuhanan Yang Maha Esa; เกอตูฮานันยังมาฮาเออซา) สัญลักษณ์เป็นรูปดาวบนพื้นดำ
มนุษยนิยม (อินโดนีเซีย: Kemanusiaan Yang Adil dan Beradab; เกอมานูซียาอันยังอาดิลดันเบอราดับ) สัญลักษณ์เป็นรูปโซ่บนพื้นแดง
ชาตินิยมแห่งความเป็นอินโดนีเซีย (อินโดนีเซีย: Persatuan Indonesia; เปอร์ซาตูวันอินโดเนซียา) สัญลักษณ์เป็นรูปต้นบันยังซึ่งเป็นมะเดื่อพื้นเมืองชนิดหนึ่ง
หลักการแห่งประชาธิปไตยที่อำนาจอธิปไตยเป็นของปวงชน (อินโดนีเซีย: Kerakyatan Yang Dipimpin oleh Hikmat Kebijaksanaan, Dalam Permusyawaratan dan Perwakilan; เกอรากียาตันยังดีปิมปินโอเละฮ์ฮิกมัตเกอบีจักซานาอัน ดาลัมเปอร์มูชาวาราตันดันเปอร์วากีลัน) สัญลักษณ์เป็นรูปหัวควาย
ความยุติธรรมในสังคมสำหรับชาวอินโดนีเซียทั้งหมดโดยเท่าเทียมกัน (อินโดนีเซีย: Keadilan Sosial bagi seluruh Rakyat Indonesia; เกออาดีลันโซซียัลบากีเซอลูรุฮ์รักยัตอินโดเนซียา) สัญลักษณ์เป็นรูปรวงข้าวและดอกฝ้าย
หลักการนี้กำหนดโดยซูการ์โน ในการกล่าวสุนทรพจน์เมื่อ 1 มิถุนายน พ.ศ. 2488 ต่อคณะกรรมการสืบสวนเพื่อความเป็นเอกราช หลักปัญจศีลนี้ได้ถุกรวมเข้ากับรัฐธรรมนูญของสาธารณรัฐเมื่อ พ.ศ. 2521 โดยก่อนหน้านี้จะกล่าวถึงในรัฐธรรมนูญเพียงกว้าง ๆ ต่อมาในปี พ.ศ. 2528 ทุกองค์กรและพรรคการเมืองถูกบังคับให้รับหลักปัญจศีลเป็นอุดมการณ์เดียว ทั้งนี้ ซูฮาร์โตได้เรียกประชาธิปไตยของอินโดนีเซียว่าประชาธิปไตยแบบปัญจศีล แต่การนำหลักปัญจศีลมาตีความของซูฮาร์โต ทำให้หลักปัญจศีลหมดความน่าเชื่อถือก่อนที่ซูฮาร์โตจะหมดอำนาจใน พ.ศ. 2541 แต่ยังเป็นปรัชญาแห่งรัฐของอินโดนีเซียจนถึงปัจจุบัน
กลุ่มมุสลิมอนุรักษนิยมไม่เห็นด้วยกับหลักปัญจศีลเพราะเห็นว่าเป็นการนำสิ่งที่สร้างขึ้นโดยมนุษย์มายกย่องให้สูงกว่าอัลกุรอาน  เช่นกลุ่มเจไอ และดารุลอิสลามซึ่งต้องการให้อินโดนีเซียเป็นรัฐอิสลามจึงไม่เห็นด้วยกับหลักปัญจศีล ใน พ.ศ. 2491 เกิดความรุนแรงต่อต้านหลักการของสาธารณรัฐใหม่จนกลายเป็นสงครามกลางเมืองมีผู้เสียชีวิตจำนวนมาก
แหล่งข้อมูลอื่น

"Pancasila, the state philosophy". Republic of Indonesia Portal. คลังข้อมูลเก่าเก็บจากแหล่งเดิมเมื่อ 3 กันยายน 2004.
"Pancasila". & "The Pancasila". Countrystudies.
"Pancasila". gimonca.com.
"Government - The 1945 Constitution". คลังข้อมูลเก่าเก็บจากแหล่งเดิมเมื่อ 9 กรกฎาคม 2006.
| ด ค ก บทความเกี่ยวกับประเทศอินโดนีเซีย |
| --- | --- | --- |
| ประวัติศาสตร์ |  ก่อนเป็นอาณานิคม  อาณานิคม  เป็นเอกราช  ระเบียบใหม่  ปัจจุบัน  |  |
| การเมือง |  ปัญจศีล  รัฐธรรมนูญ  ประธานาธิบดี รายชื่อ  นายกรัฐมนตรี  คณะรัฐมนตรีสหภาพอินโดนีเซียที่สอง  สภาที่ปรึกษาประชาชน  ความสัมพันธ์กับต่างประเทศ  พรรคการเมือง  การเลือกตั้ง  การทหาร  กฏหมาย  บังคับใช้กฏหมาย  |  |
| เศรษฐกิจ |  บริษัท  การสื่อสาร  วิทยาศาสตร์  ตลาดหลักทรัพย์  การท่องเที่ยว  การขนส่ง  |  |
| ภูมิศาสตร์ |  ธรณีวิทยา  เกาะ  ทะเลสาบ  ภูเขา  แม่น้ำ  ภูเขาไฟ  สวนสาธารณะ  สิทธิมนุษยชน LGBT  |  |
| สังคมและประชากร |  นูซันตารา  เขตการปกครอง จังหวัด  ชนกลุ่มน้อย  สาธารณสุข บริการสุขภาพ  ภาษาราชการ  ภาษาอื่น ๆ  ศาสนา  สตรี  |  |
| วัฒนธรรม |  สถาปัตยกรรม  ศิลปะ  ภาพยนตร์  อาหาร  นาฏศิลป์  การศึกษา  วีรบุรุษ/สตรี  เพลงพื้นบ้าน  วรรณคดี  ปัญจักสีลัต  สื่อ  ดนตรี  เทศกาล  กีฬา  |  |
| สัญลักษณ์ |  เพลงชาติ  ตราแผ่นดิน  ธง  ครุฑ  คำขวัญ  อีบูเปอร์ตีวี  |  |
| --- | --- |
ฐานข้อมูลการควบคุมรายการหลักฐาน: ประจำชาติ :  ญี่ปุ่น
รอยัลรัมเบิล

| รอยัลรัมเบิล |
| --- | --- |
โลโก้ของรอยัล รัมเบิล
ข้อมูล
สร้างสรรค์โดย: แพต แพตเตอร์สัน
สมาคม: ดับเบิลยูดับเบิลยูอี
ค่าย: รอว์ สแมคดาวน์
จัดครั้งแรก: รอยัลรัมเบิล (1988)
ประเภท แมทช์การปล้ำ: รอยัลรัมเบิล
รอยัลรัมเบิล (อังกฤษ: Royal Rumble) คือศึกใหญ่ของสมาคมมวยปล้ำ ดับเบิลยูดับเบิลยูอี จัดขึ้นในเดือนมกราคมของทุกปี โดยแมตซ์การปล้ำหลักในศึกนี้คือการปล้ำแบบ แบทเทิลรอยัล นักมวยปล้ำ 30 คน บนเวทีเดียว ผู้ชนะเพียงคนเดียวเท่านั้นที่จะได้เป็นผู้ท้าชิงหมายเลขหนึ่งและคู่เอก ในศึก เรสเซิลเมเนีย
รอยัลรัมเบิล เป็น 1 ใน Big Four ของ ดับเบิลยูดับเบิลยูอี อันประกอบไปด้วย รอยัลรัมเบิล, เรสเซิลเมเนีย, ซัมเมอร์สแลม และ เซอร์ไวเวอร์ ซีรีส์
รอยัลรัมเบิล แมทช์

รอยัล รัมเบิล จัดขึ้นครั้งแรกเมื่อวันที่ 24 มกราคม ค.ศ. 1988 ที่เมือง Hamilton, Ontario, Canada 
โดยคนแรกที่ชนะในแมตซ์นี้ก็คือ "แฮคซอว์" จิม ดักแกน ซึ่งการปล้ำ รอยัล รัมเบิล ครั้งแรกได้ถ่ายทอดสดให้กันชมฟรี แต่หลังจากนั้นถัดมาหนึ่งปีก็เป็นการชมแบบ Pay-Per-View และบุคคลที่คิดค้นแมตซ์การปล้ำ รอยัล รัมเบิล นี้ขึ้นมาก็คือ แพท แพทเตอร์สัน
รอยัลรัมเบิล แมทช์ > กติกา

แมตช์การปล้ำนี้จะมีนักมวยปล้ำเข้าร่วมกันทั้งสิ้น 30 คน โดยจะมีนักมวยปล้ำสองคนแรกขึ้นมาบนเวทีก่อน และหลังจากนั้นทุกๆ 90 วินาทีก็จะมีนักมวยปล้ำขึ้นมาทีละคน
(ถ้านับกันจริงๆก็ไม่ถึง 90 วินาที บางครั้งก็นานกว่าก็มี)
นักมวยปล้ำที่เหลืออยู่บนเวทีคนสุดท้ายก็จะได้เป็นผู้ชนะไป
การที่จะกำจัดคู่ต่อสู้นั้น มีอยู่วิธีการเดียว คือ จับคู่ต่อสู้เหวี่ยงพ้นเชือกเวทีเส้นที่ 3 และเท้าทั้งสองข้างแตะพื้น นักมวยปล้ำคนนั้นก็จะถูกออกจากการปล้ำไปทันที แต่ถ้ากรรมการไม่เห็นก็อาจจะรอดตัวไปได้
ในปี 1995 ชอว์น ไมเคิลส์ ถูกเหวี่ยงพ้นเชือกเส้นที่ 3 แต่เท้าของเขาแตะพื้นเพียงแค่ข้างเดียว นั่นก็หมายความว่า ชอว์น ไมเคิลส์ ยังไม่ถูกคัดออกจากการแข่งขัน เช่นเดียวกับ ในปี 2000 เอกซ์-แพ็ค ได้ถูก เดอะ ร็อก เหวี่ยงพ้นเชือกเส้นที่สามและเท้าทั้งสองข้างแตะพื้น แต่กรรมการกลับมองไม่เห็น เอกซ์-แพ็ค รีบขึ้นเวที ทำให้เขาไม่ถูกคัดออกจากการแข่งขัน
แต่ก็มีหลายครั้งเช่นเดียวกันที่นักมวยปล้ำยอมที่จะถูกคัดออกด้วยการกระโดดพ้นเชือกเส้นที่สามเท้าแตะพื้นด้วย ตัวเอง อย่างเช่นในปี 1999 ที่ เคน ยอมลงทุนข้ามเชือกมาเพื่อเล่นงานคนที่จะจับตัวเองไปโรงพยาบาลบ้า เป็นต้น และยังมีกรณีที่โดนอัดก่อนมาถึงเวที อย่างเช่น สก๊อตตี้ ทู ฮ๊อตตี้ ที่โดน ดิ อันเดอร์เทเกอร์ ชกคว่ำก่อนจะมาถึงเวที ในปี 2002 เพราะหาที่ระบายอารมณ์กับ เมเว่น เพราะเขาคิดว่าไม่ใช่ศัตรูที่เหมาะสมที่จะเอาเขาลงจากเวทีได้และอยู่บนเวทีเร็วเกินไป  หลายคนโชคไม่ดีก็คือกำลังจะได้ปล้ำแต่โดนอัดก่อนและถูกแย่งสิทธิ์ไปก็มีมิใช่น้อย เช่น กรณีของ เทสต์ ที่เขาต้องถูกอัดก่อนขึ้นปล้ำเวทีนี้เป็นคนที่ 21 แต่ สตีฟ ออสติน สั่งให้คนที่ทำร้าย เทสต์ ขึ้นไปปล้ำแทน นั่นก็ คือ มิค โฟลีย์ เพราะเป็นคนที่หมายหัว แรนดี ออร์ตัน ไว้ จึงขอโอกาสขึ้นปล้ำทันที
บางครั้งเวลานักมวยปล้ำบางคนก็โมโหที่ตัวเองถูกเหวี่ยงออก บางคนกลับมาทำร้ายคนที่เหวี่ยง หรือคนที่ไม่รู้เรื่องก็มี อย่างเช่น ในปี 2005 เคิร์ต แองเกิล ถูก ชอว์น ไมเคิลส์ เตะตกเวที แต่เขากลับมาทำร้าย ชอว์น ไมเคิลส์ ด้วยท่า แองเกิล ล็อก ทำให้ชอว์นบาดเจ็บ ไม่สามารถปล้ำต่อไปได้ จึงต้องออกจากการแข่งขันไปพร้อมกับเคิร์ต ในปี 2007 บูเกอร์ ที ถูก เคน เหวี่ยงตกเวที แต่เขากลับขึ้นมาบนเวที และเอาเก้าอี้เหล็กตีหัวเคน แล้วก็จากไป อย่าง เอ็มวีพี เขาถูก อันเดอร์เทเกอร์ เหวี่ยงตก เขาจึงโยนเก้าอี้ใส่ อันเดอร์เทเกอร์ จน อันเดอร์เทเกอร์ หัวแตก บางคนก็ลงกับคนที่ไม่รู้เรื่อง เช่น อันเดอร์เทเกอร์ ถูก ชอว์น ไมเคิลส์ เหวี่ยงตก แต่เขาดันจับ สนิสกี้ ที่ตกลงมาพร้อมกับเขา นอนบน โต๊ะผู้บรรยาย และ ได้ทิ้งขาลงมาอัดคอของสนิสกี้ จนโต๊ะผู้บรรยายพัง แล้วก็เดินจากไป
รอยัลรัมเบิล แมทช์ > รางวัลของผู้ชนะ

ในปี ค.ศ. 1992 ถือว่าเป็นรางวัลใหญ่เพราะผู้ชนะ รอยัล รัมเบิล จะได้เป็น แชมป์ WWE โดยทันที ซึ่งผู้ชนะในปีนั้นก็ คือ ริก แฟลร์
และประเพณีที่ว่า "ใครชนะ รอยัล รัมเบิล จะได้เป็นผู้ท้าชิงแชมป์โลกหมายเลขหนึ่ง ในศึก เรสเซิลเมเนีย" เริ่มขึ้น ในปี 1993 เมื่อ โยโกะซูน่า ชนะในแมตช์การปล้ำ รอยัล รัมเบิล และได้ไปถ้าชิงแชมป์โลกจาก เบรต ฮาร์ต ในศึก เรสเซิลเมเนีย ครั้งที่ 9
รอยัลรัมเบิล แมทช์ > การแบ่งค่าย

ในปี ค.ศ. 2002 ได้มีการแบ่งค่ายขึ้น ซึ่งในตอนนั้นมีเพียง รอว์ และ สแมคดาวน์ ผู้ชนะใน รอยัล รัมเบิล ตั้งแต่ปี 2003 เป็นต้นไป ก็จะมีสิทธิ์ได้เลือกว่าจะไปชิงแชมป์โลกของค่ายไหนระหว่าง รอว์ และ สแมคดาวน์ ซึ่งต่อมาก็มี เข็มขัดแชมป์โลก ECW ให้เลือกเพิ่มอีก 1 เส้น
ตั้งแต่ปี ค.ศ. 2003 จนถึงปี ค.ศ. 2006 ผู้เข้าร่วม รอยัล รัมเบิล ทั้ง 30 คน จะเป็นตัวแทนจากรอว์ 15 คน และเป็นตัวแทนจากสแมคดาวน์ 15 คน ต่อมาในปี ค.ศ. 2007 ได้มีนักมวยปล้ำจาก อีซีดับเบิลยู เข้าร่วมด้วย จึงมีการแบ่งใหม่เป็นตัวแทนรอว์ 13 คน ตัวแทนจากสแมคดาวน์ 10 คน และตัวแทนจาก อีซีดับเบิลยู 7 คน และแน่นอนว่าผู้ชนะก็จะมีสิทธิ์ย้ายไปค่ายไหนก็ได้ และจะชิงแชมป์โลกของค่ายไหนก็ได้เช่นเดียวกัน
ในปี ค.ศ. 2009 ผู้เข้าร่วม รอยัลรัมเบิล ทั้ง 30 คน จะเป็นตัวแทนจาก รอว์, สแมคดาวน์ และ อีซีดับเบิลยู ค่ายละ 10 คน
สถิตของรอยัลรัมเบิล > นักมวยปล้ำที่ชนะรอยัลรัมเบิลมากที่สุด

| นักมวยปล้ำ | ผู้ชนะ | จำนวนครั้ง | ปี |
| --- | --- | --- | --- |
| 1 | Stone Cold Steve Austin | 3 | 1997, 1998, 2001 |
| 2 | Hulk Hogan | 2 | 1990, 1991 |
| 2 | Shawn Michaels | 2 | 1995, 1996 |
| 2 | Triple H | 2 | 2002, 2016 |
| 2 | Batista | 2 | 2005, 2014 |
| 2 | John Cena | 2 | 2008, 2013 |
| 2 | Randy Orton | 2 | 2009, 2017 |
| 2 | Edge | 2 | 2010, 2021 |
สถิตของรอยัลรัมเบิล > นักมวยปล้ำที่อยู่บนเวทีได้นานที่สุดในครั้งเดียว

| No | Wrestler | Time | Year |
| --- | --- | --- | --- |
| 1 | Rey Mysterio | 1:02:12 | 2006 |
| 2 | Chris Benoit | 1:01:31 | 2004 |
| 3 | Bob Backlund | 1:01:10 | 1993 |
| 4 | Triple H | 1:00:16 | 2006 |
| 5 | Chris Jericho | 1:00:13 | 2017 |
| 6 | Ric Flair | 1:00:02 | 1992 |
| 7 | Roman Reigns | 59:50 | 2016 |
| 8 | Mr. McMahon | 56:38 | 1999 |
| 8 | Stone Cold Steve Austin | 56:38 | 1999 |
| 10 | Kane | 53:46 | 2001 |
| 11 | Rick Martel | 52:17 | 1991 |
| 12 | The Rock | 51:32 | 1998 |
| 13 | Chris Jericho | 50:50 | 2016 |
| 14 | Triple H | 49:58 | 2009 |
| 15 | Dolph Ziggler | 49:47 | 2013 |
| 16 | Rey Mysterio | 49:24 | 2009 |
| 17 | CM Punk | 49:11 | 2014 |
| 18 | Seth Rollins | 48:31 | 2014 |
| 19 | Randy Orton | 48:27 | 2009 |
| 20 | Triple H | 48:04 | 1996 |
สถิตของรอยัลรัมเบิล > นักมวยปล้ำที่อยู่ในแมทช์นานสุดในทุกๆครั้งที่ร่วม

| ลำดับ | นักมวยปล้ำ | เวลา |
| --- | --- | --- |
| 1 | Chris Jericho | 4:56:59  |
| 2 | Triple H | 3:59:37 |
| 3 | Shawn Michaels | 3:42:30 |
| 4 | Isaac Yankem/Diesel/Kane | 3:38:46 |
| 5 | Rey Mysterio | 3:20:01 |
| 6 | Cody Rhodes/Stardust | 3:08:30 |
สถิตของรอยัลรัมเบิล > นักมวยปล้ำที่อยู่ในแมทช์ได้สั้นที่สุด

| อันดับ | นักมวยปล้ำ | เวลา | ปี |
| --- | --- | --- | --- |
| 1 | Santino Marella | 0:00:01 | 2009 |
| 2 | The Warlord | 0:00:02 | 1989 |
| 3 | Sheamus | 0:00:02 | 2018 |
| 4 | Mo | 0:00:03 | 1995 |
| 4 | Owen Hart | 0:00:03 | 1995 |
| 6 | Bushwhacker Luke | 0:00:04 | 1991 |
| 6 | Jerry Lawler | 0:00:04 | 1997 |
| 6 | Titus O'Neil | 0:00:04 | 2015 |
| 7 | The Godfather | 0:00:05 | 2013 |
| 8 | Gillberg | 0:00:07 | 1999 |
| 8 | The Miz | 0:00:07 | 2007 |
| 8 | Montel Vontavious Porter | 0:00:07 | 2010 |
| 9 | Tazz | 0:00:10 | 2001 |
สถิตของรอยัลรัมเบิล > นักมวยปล้ำที่กำจัดคู่ต่อสู้มากที่สุดในครั้งเดียว

| อันดับ | นักมวยปล้ำ | จำนวนที่กำจัด | ปี |
| --- | --- | --- | --- |
| 1 | Brock Lesnar | 13 | 2020 |
| 2 | Roman Reigns | 12 | 2014 |
| 3 | Kane | 11 | 2001 |
| 4 | Stone Cold Steve Austin | 10 | 1997 |
| 5 | Hulk Hogan | 9 | 1989 |
| 6 | Shawn Michaels | 8 | 1995, 1996 |
| 6 | Stone Cold Steve Austin | 8 | 1999 |
| 8 | Hulk Hogan | 7 | 1991 |
| 8 | Yokozuna | 7 | 1993 |
| 8 | Diesel | 7 | 1994 |
| 8 | Stone Cold Steve Austin | 7 | 1998, 2002 |
| 8 | Rikishi | 7 | 2000 |
| 8 | The Undertaker | 7 | 2002 |
| 8 | The Great Khali | 7 | 2007 |
| 8 | CM Punk | 7 | 2011 |
| 8 | John Cena | 7 | 2011 |
| 8 | Braun Strowman | 7 | 2017 |
สถิตของรอยัลรัมเบิล > นักมวยปล้ำที่กำจัดคู่ต่อสู้มากที่สุดในทุกครั้งที่ร่วม

| No | Wrestler | No>  of eliminations | Rumbles entered |
| --- | --- | --- | --- |
| 1 | Isaac Yankem/Kane | 44 | 19 |
| 2 | Shawn Michaels | 39 | 12 |
| 2 | The Undertaker | 39 | 11 |
| 4 | The Ringmaster/Stone Cold Steve Austin | 36 | 6 |
| 5 | Triple H | 33 | 9 |
| 6 | Big Show | 31 | 11 |
| 7 | Hulk Hogan | 27 | 4 |
| 8 | Roman Reigns | 26 | 4 |
| 9 | John Cena | 22 | 7 |
| 10 | Randy Orton | 20 | 7 |
สถิตของรอยัลรัมเบิล > ดีวาที่เข้าร่วม

| ดีวา | ลำดับที่เข้าร่วม | ปี |
| --- | --- | --- |
| 1 | Chyna | 2 (1999, 2000) |
| 2 | Beth Phoenix | 1 (2010) |
| 3 | Kharma | 1 (2012) |
ดูเพิ่ม

Harley Race and Gerry Tritz (2004). King of the Ring: The Harley Race Story. Sports Publishing. ISBN 1-58261-818-6.
Davies, Ross (2002). Kevin Nash. The Rosen Publishing Group. ISBN 0-8239-3492-6.
Meltzer, Dave (2004). Tributes II: Remembering More of the World's Greatest Professional Wrestlers. Sports Publishing LLC. ISBN 1-58261-817-8.
Brian Fritz and Christopher Murray (2006). Between the Ropes: Wrestling's Greatest Triumphs and Failures. ECW Press. ISBN 1-55022-726-2.
Steve Austin and Jim Ross (2003). The Stone Cold Truth. Simon and Schuster. ISBN 0-7434-7720-0.
Scott Keith (2004). Wrestling's One Ring Circus: The Death of the World Wrestling Federation. Citadel Press. ISBN 0-8065-2619-X.
วิโรจน์ เปาอินทร์

| พลตำรวจโทวิโรจน์ เปาอินทร์ม> ป.ช. ม.ว.ม. ต.จ.ว. |
| --- | --- |
วิโรจน์ ใน พ.ศ. 2562

รองนายกรัฐมนตรี
ดำรงตำแหน่ง 11 เมษายน – 9 พฤศจิกายน พ.ศ. 2543 (0 ปี 212 วัน)
นายกรัฐมนตรี: ชวน หลีกภัย
รัฐมนตรีช่วยว่าการกระทรวงมหาดไทย
ดำรงตำแหน่ง 7 เมษายน – 26 พฤษภาคม พ.ศ. 2535 (0 ปี 48 วัน)
นายกรัฐมนตรี: สุจินดา คราประยูร
ก่อนหน้า: เจริญจิตต์ ณ สงขลา
ถัดไป: วีระ ปิตรชาติ
สมาชิกสภาผู้แทนราษฎร แบบบัญชีรายชื่อ
อยู่ในวาระ
เริ่มดำรงตำแหน่ง  14 พฤษภาคม พ.ศ. 2566 (1 ปี 216 วัน)
สมาชิกสภาผู้แทนราษฎร จังหวัดอ่างทอง
ดำรงตำแหน่ง 2 กรกฎาคม พ.ศ. 2538 – 5 มกราคม พ.ศ. 2548 (9 ปี 187 วัน)
เขตเลือกตั้ง: ทั้งจังหวัด (2538, 2539) อำเภอเมืองอ่างทอง, อำเภอป่าโมก และอำเภอวิเศษชัยชาญ (ยกเว้นตำบลม่วงเตี้ย) (2544)
หัวหน้าพรรคเพื่อไทย
ดำรงตำแหน่ง 28 ตุลาคม พ.ศ. 2561 – 2 กรกฎาคม พ.ศ. 2562 (0 ปี 247 วัน)
ก่อนหน้า: จารุพงศ์ เรืองสุวรรณ
ถัดไป: สมพงษ์ อมรวิวัฒน์
 
ข้อมูลส่วนบุคคล
เกิด: 7 ธันวาคม พ.ศ. 2476 (91 ปี) อำเภอวิเศษชัยชาญ จังหวัดอ่างทอง ประเทศสยาม
พรรคการเมือง: เสรีมนังคศิลา (2498–2500) ประชาธิปัตย์ (2500–2501) ประชากรไทย (2535–2539)  ชาติไทย (2539–2550)   พลังประชาชน (2550–2551)   เพื่อไทย (2551–ปัจจุบัน)
คู่สมรส: วินิจ เปาอินทร์
ลายมือชื่อ: 

พลตำรวจโท วิโรจน์ เปาอินทร์ ม.ป.ช. ม.ว.ม. ต.จ.ว. (เกิด 7 ธันวาคม พ.ศ. 2476) เป็นสมาชิกสภาผู้แทนราษฎรแบบบัญชีรายชื่อ อดีตหัวหน้าพรรคเพื่อไทย เป็นประธานชั่วคราวของสภาผู้แทนราษฎรไทย ชุดที่ 26 ในการประชุมครั้งแรกเพื่อเลือกประธานและรองประธานสภาผู้แทนราษฎร เนื่องจากเป็นผู้ที่มีอายุมากที่สุดของสภาในขณะนั้น รวมถึงเป็นอดีตสมาชิกสภาผู้แทนราษฎรจังหวัดอ่างทอง พรรคชาติไทย อดีตรองนายกรัฐมนตรี ในรัฐบาลชวน หลีกภัย และอดีตผู้บัญชาการตำรวจนครบาล
ประวัติ

พลตำรวจโทวิโรจน์ เปาอินทร์ เกิดเมื่อวันที่ 7 ธันวาคม พ.ศ. 2476 ที่อำเภอวิเศษชัยชาญ จังหวัดอ่างทอง เป็นบุตรของนายเซ้ง กับนางกี เปาอินทร์  และเป็นอดีตสารวัตรใหญ่สถานีตำรวจนครบาลสำเหร่
พล.ต.ท.วิโรจน์ สมรสกับนางวินิจ เปาอินทร์ ผู้พิพากษาสมทบ ศาลเด็กจังหวัดพระนครศรีอยุธยา มีบุตรชายได้แก่พันตำรวจโท นราวิทย์ เปาอินทร์ ผู้อำนวยการโรงงานไพ่ กรมสรรพสามิต อดีตผู้อำนวยการโรงพิมพ์ตำรวจ สำนักงานตำรวจแห่งชาติ และ พันตำรวจเอก อนันต์ เปาอินทร์
งานการเมือง

พลตำรวจโทวิโรจน์ เปาอินทร์ เคยเป็นสมาชิกสภาผู้แทนราษฎรจังหวัดอ่างทอง จากการเลือกตั้งในปี พ.ศ. 2538, 2539 และ 2544 เขาเคยสังกัดพรรคประชากรไทย และพรรคชาติไทย ต่อมาได้รับแต่งตั้งเป็นกรรมการในคณะกรรมการตรวจสอบทรัพย์ โดยคณะรักษาความสงบเรียบร้อยแห่งชาติ (รสช.) และก่อนที่เกษียณอายุ ได้รับแต่งตั้งเป็นรัฐมนตรี 2 สมัย คือ รัฐมนตรีช่วยว่าการกระทรวงมหาดไทย ในรัฐบาลของพลเอกสุจินดา คราประยูร และเป็นรองนายกรัฐมนตรี ในรัฐบาลของนายชวน หลีกภัย ในปี พ.ศ. 2543 แต่ในการเลือกตั้งในปี พ.ศ. 2548 พลตำรวจโทวิโรจน์ เปาอินทร์ กลับพ่ายการเลือกตั้งให้กับนางสาวเพ็ญชิสา หงษ์อุปถัมภ์ชัย ผู้สมัครหน้าใหม่จากพรรคไทยรักไทย
ในการเลือกตั้งเมื่อวันที่ 23 ธันวาคม พ.ศ. 2550 เขาลงสมัคร ส.ส. ในระบบสัดส่วนลำดับที่ 5 ของกลุ่มที่ 7 ในสังกัดพรรคพลังประชาชน แต่ไม่ได้รับเลือกตั้ง
ต่อมาในปี พ.ศ. 2552 พลตำรวจโทวิโรจน์ เปาอินทร์ ได้ร่วมเป็นกรรมการตรวจสอบข้อเท็จจริงกรณีเหตุการณ์ชุมนุมทางการเมืองของรัฐสภา ต่อมาได้เข้าร่วมงานกับพรรคเพื่อไทย และรับตำแหน่งรองหัวหน้าพรรค จากนั้นในการเลือกตั้ง พ.ศ. 2554 ได้ลงสมัคร ส.ส.ระบบบัญชีรายชื่อ ลำดับที่ 17 ของพรรคเพื่อไทยด้วยพลตำรวจโทวิโรจน์ เปาอินทร์ ได้ร่วมเป็นกรรมการในคณะกรรมการประสานงานสภาผู้แทนราษฎร โดยดำรงตำแหน่งรองประธานคณะกรรมการคนที่ 4 ในรัฐบาลยิ่งลักษณ์ ชินวัตร และเป็นประธานคณะกรรมาธิการการป้องกันและปราบปรามการทุจริตประพฤติมิชอบ สภาผู้แทนราษฎร
ในเดือนตุลาคม พ.ศ. 2555 ได้รับแต่งตั้งจากกรรมการบริหารพรรคให้ทำหน้าที่รักษาการหัวหน้าพรรคเพื่อไทย แทนยงยุทธ วิชัยดิษฐ ที่ลาออกจากตำแหน่งเมื่อวันที่ 4 ตุลาคม พ.ศ. 2555
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2557 เขาได้สมัครรับเลือกตั้งในระบบบัญชีรายชื่อ สังกัดพรรคเพื่อไทย ลำดับที่ 119
วิโรจน์ เปาอินทร์ ได้รับมอบหมายให้ทำหน้าที่เป็นประธานคณะกรรมการสรรหาผู้สมัครรับเลือกตั้ง ประธานคณะกรรมการตรวจสอบข้อเท็จจริงกรณี ส.ส. ไม่ปฏิบัติตามมติพรรคร่วมฝ่ายค้านของพรรคเพื่อไทย
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 เขาได้สมัครรับเลือกตั้งในระบบบัญชีรายชื่อ สังกัดพรรคเพื่อไทย ลำดับที่ 1 และได้รับการเลือกตั้ง ทั้งนี้ เนื่องจากเขาเป็นผู้ที่มีอายุมากที่สุดของสภาผู้แทนราษฎรไทย ชุดที่ 26 เขาจึงเป็นประธานชั่วคราวในการประชุมสภาผู้แทนราษฎรครั้งแรก เพื่อเลือกประธานและรองประธานสภาฯ ต่อไป
งานการเมือง > สมาชิกสภาผู้แทนราษฎร

วิโรจน์ เปาอินทร์ ได้รับเลือกตั้งเป็นสมาชิกสภาผู้แทนราษฎร ดังนี้
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 จังหวัดอ่างทอง สังกัดพรรคประชากรไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 จังหวัดอ่างทอง สังกัดพรรคชาติไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 จังหวัดอ่างทอง สังกัดพรรคชาติไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 แบบบัญชีรายชื่อ สังกัดพรรคเพื่อไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 แบบบัญชีรายชื่อ สังกัดพรรคเพื่อไทย